Christiaan Thielemann (gebore op 1 April 1959 in Wes-Berlyn) is 'n Duitse dirigent. Hy is die hoofdirigent van die Staatskapelle Dresden en die Direkteur van die Salzburg Paas-fees. Thielemann het altviool en klavier by die Hochschule für Musik in Berlyn studeer en privaatlesse in komposisie en dirigeer geneem voordat hy op die ouderdom van negentien jaar 'n répétiteur by die Deutsche Oper Berlin onder Heinrich Hollreiser geword het en as Herbert von Karajan se assistent gewerk het. Hy het by 'n aantal kleiner Duitse teaters gewerk, insluitende die Musiktheater im Revier in Gelsenkirchen in Karlsruhe, Hanover, by Düsseldorf se Deutsche Oper am Rhein as Eerste Kapellmeister en in Nürnberg as Generalmusikdirektor voordat hy in 1991 na die Deutsche Oper Berlin teruggekeer het om Wagner se Lohengrin te dirigeer. Gedurende hierdie tyd het hy ook vir Daniel Barenboim by die Bayreuth Festspielhaus bygestaan. Sy 1991/92 seisoen buiging in die VSA, waartydens hy 'n nuwe produksie van Strauss se Elektra in San Francisco gedirigeer het was gou gevolg deur verbintenisse by die Metropolitan Opera in New York. In 1997 het hy Generalmusikdirektor van die Deutsche Oper Berlin geword.